open-index/open-wikipedia-markdown huggingface dataset:
המפלגה הליברלית המקסיקנית

**המפלגה הליברלית המקסיקנית** (בספרדית: **Partido Liberal Mexicano**, PLM,), היא מפלגה מקסיקנית שהיה לה תפקיד חשוב בתחילת המהפכה המקסיקנית.

המפלגה נוסדה בעקבות מניפסט Invitacion al Partido Liberal שפורסם על ידי קמילו אריאגה באוגוסט 1900. הוא הזמין את כל אזרחי מקסיקו שלא מרוצם ממדיניות של פורפיריו דיאז להקים סניפים מקומיים.

הכינוס הראשון של מפלגה התקיים בסן לואיס פוטוסי בפברואר 1901. בכנס השתתפו משלחות מ-50 סניפים. האספה קיבלה מספר החלטות בהקשר להקטנת השפעה פוליטית של הכנסייה, חופש העיתונות וקידום ממשל עצמי מקומי. ריקרדו פלורס מגון היה נוכח באספה כעיתונאי של עיתון Regeneración. באפריל 1901 נפתח הסניף החדש במקסיקו סיטי במסגרתו ריקרדו פלורס ואחיו החלו בפעילות ענפה. הם היו מיליטנטיים לעומת יתר חברי המפלגה ובסופו של דבר הוצאו מגבולות המדינה בינואר 1904. הם התיישבו בטקסס ופעלו שחברי המפלגה יתמכו בקבוצה חדשה בשם Junta Organizadora del Partido Liberal Mexicano (PLM).

במהלך שנים 1906–1908 המפלגה יזמה מספר שביתות ופעולות מרידה נגד השלטון.

בספטמבר 1911 המפלגה פרסמה ב-Regeneration קריאה למקסיקנים ומתנדבים נוספים להתחיל במאבק מזוין נגד המדינה, כמורה וקפיטליסטים תחת הסיסמה "אמדה וחופש".

בשנת 1911 קבוצת תומכי ריקרדו מאגון השתלטו על החלק הצפוני של באחה קליפורניה לרבות העיר מקסיקלי. תוך זמן קצר המרד הסתיים וראשיו ברכו מחוץ למקסיקו. אומנם פעילות צבאית נמשכה עוד מספר שנים ובשנת 1913 נתפסה פעילה מאגוניסטית מרגריטה אורטגה שהוצא להורג.

לאחר אירועים של שנת 1911 רוב אנשי המפלגה נעצרו פעילותם דעכה. למרות זאת בשנת 1912 הם הכריזו על הקמת שלטון אנרכו-קומוניזם בקואווילה. בשנת 1913 בניסיון לחדור למקסיקו מטקסס נתפסו 50 פעילים חמושים שהוכנסו למעצר ממשוך. חברי המפלגה בוצעו רק פעולות בודדות וחלקה של המפלגה במהפכה המקסיקנית ירדה באופן משמעותי.

בפברואר 1916 אחים מאגון נעצרו ליד לוס אנג'לס. לאחר התערבות של אמה גולדמן ואלסכנדר ברקמן הם שוחררו.

בעקבות פרסום מניפסט כלל כוחות האנרכיסטים בעולם, מאגון ושותפו לכתיבת המסמך ליברדו ריוורה נעצרו בשנת 1918 ונשפטו לתקופת מעצר ממשוכת. הוא נפטר בכלא. חברו הועבר למקסיקו בה נעצר פעם נוספת.

## קישורים חיצוניים

* תיאור פעילות המפלגה 

קטגוריה:מקסיקו: היסטוריה
סיימון סולומון

**סיימון סולומון** (באנגלית:** Simeon Solomon**; 9 באוקטובר 1840 – 14 באוגוסט 1905) היה צייר יהודי-בריטי המזוהה עם האחווה הפרה-רפאליטית שנודע בתיאוריו את החיים היהודיים והתשוקה החד-מינית. הקריירה שלו נקטעה כתוצאה משערורייה ציבורית בעקבות מעצריו והרשעותיו בניסיון מעשה סדום ב-1873 וב-1874.

## ביוגרפיה
סיימון נולד למשפחה יהודית מכובדת. הוא היה הילד השמיני והצעיר שנולד לסוחר מייקל (מאייר) סולומון ולאמנית קתרין (קייט) לוי. סולומון היה אח צעיר לציירים אברהם סולומון (1824–1862) ורבקה סולומון (1832–1886).

סיימון סולומון, שנולד והתחנך בלונדון, החל לקבל שיעורים בציור מאחיו הגדול בסביבות 1850. הוא התחיל ללמוד באקדמיה לאמנות של קארי ב-1852. אחותו הגדולה הציגה לראשונה את עבודותיה באקדמיה המלכותית באותה שנה.

כתלמיד בבית הספר של האקדמיה המלכותית, סולומון הוצג דרך דנטה גבריאל רוזטי בפני חברים אחרים באחווה הפרה-רפאליטית, כמו כן הוצג למשורר אלג'רנון צ'ארלס סווינבורן והצייר אדוארד ברן-ג'ונס בשנת 1857. התערוכה הראשונה שלו הייתה באקדמיה המלכותית בשנת 1858. הוא המשיך לקיים תערוכות של יצירותיו באקדמיה המלכותית בין השנים 1858 ו-1872. בנוסף לסגנון המקובל על האסכולה הפרה-רפאליטית, נושאי הציורים שלו כללו לעיתים קרובות סצנות מהתנ"ך וציורי ז'אנר המתארים חיים וטקסים יהודיים. הקשר שלו עם סווינבורן הוביל לאייר את הרומן של סווינבורן לסביה ברנדון ב-1865.

בשנת 1873 נעצר סימון בגין שידול בשירותים ציבוריים וקיים יחסי מין עם גבר בן 60 בשם ג'ורג' רוברטס. שני הגברים הואשמו בחשיפה מגונה. שניהם נמצאו אשמים, נקנסו ב-100 פאונד ונידונו ל-18 חודשי עבודת פרך. הוא נעצר שוב ב-1874 בפריז באשמה דומה, ולאחר מכן נידון לשלושה חודשי מאסר.

לאחר העמדתו לדין הוא כבר לא הציג, אבל עבודותיו נאספו על ידי אנשים כמו אוסקר ויילד, ג'ון אדינגטון סימונדס, הרוזן אריק סטנבוק ווולטר פייטר.

חייו וכישרונו נפגעו באלכוהוליזם. ב-1905, הוא מת מסיבוכים שנגרמו כתוצאה מהאלכוהוליזם. הוא נקבר בבית הקברות היהודי בווילסדן.

דוגמאות לעבודותיו מוצגות באופן קבוע במוזיאון ויקטוריה ואלברט, אחוזת וייטוויק בוולברהמפטון, ובבית לייטון במערב לונדון.

רטרוספקטיבות של עבודותיו נערכו במוזיאון ובגלריה לאמנות בבירמינגהם בשנים 2005 ובלונדון בגלריה בן אורי ב-2006.

## גלריה

File:Simeon Solomon - Dante's First Meeting with Beatrice - Tate Britain.jpg

File:CopticBaptismalProcessionSolomon.JPG

File:PriestessOfferingPoppiesSimeonSolomon.jpg

File:Simeon Solomon - A Youth Relating Tales to Ladies - Google Art Project.jpg

File:Simeon Solomon - Shadrach Meshach Abednego.JPG

File:Solomon-Toilet Roman Lady.JPG

File:Solomon Sleepers 1867 Ford plate 19.jpg

File:Simeon Solomon - The Mother of Moses.jpg| "אם משה", הדוגמנית פאני איטון משמשת כדוגמנית ליצירה כאמו של משה


## קישורים חיצוניים

* 
## הערות שוליים

קטגוריה:ציירים בריטים
קטגוריה:ציירים יהודים
קטגוריה:בריטים שנולדו ב-1840
קטגוריה:בריטים שנפטרו ב-1905
אהבה אבודה (אלבום)

"**אהבה אבודה**" הוא אלבום האולפן השלישי של הזמרת הישראלית מרגלית צנעני. האלבום יצא לאור בהוצאת חברת התקליטים האחים ראובני, בשנת 1988. שירי האלבום לא זכו להצלחה כמו בנערי שובה אלי (1986) ושמור אותי (1987), שכן לא נכנסו למצעדי המוזיקה השבועיים של רשת ג'.

## רשימת רצועות

## קישורים חיצוניים

## הערות שוליים

קטגוריה:אלבומי מרגלית צנעני
קטגוריה:אלבומים בעברית
קטגוריה:אלבומים שהופקו על ידי אשר ראובני
קטגוריה:אלבומי חברת האחים ראובני
ארנולד אוריגי

**ארנולד אוטיינו אוריגי** (באנגלית: **Arnold Otieno Origi**; נולד ב-15 בנובמבר 1983) הוא כדורגלן קנייתי המשחק בעמדת השוער באסטרסונד. דודו, הוא כדורגלן העבר מייק אוריגי ובן דודו הוא הכדורגלן דיבוק אוריגי.

## קריירה
אוריגי התחיל את הקריירה שלו במת'ארה יונייטד ובשנת  הצטרף לטאסקר. בינואר  אוריגי הצטרף למוס מהליגה הנורווגית השנייה. בתחילת עונת  הצטרף לפרדריקסטאד מליגת העל הנורווגית. בשנת  חתם בלילסטרום, עמה זכה בגביע בשנת .

בינואר , אוריגי נבחן בקריסטל פאלאס מהפרמייר ליג, אך בסופו של דבר לא חתם. אולם, לילסטרום החתימה שוער במקומו ואוריגי נאלץ לעזוב וחתם בסאנס אולף בה שיחק עד אמצע העונה, בה עבר לקונגסווינגר.

בינואר  הצטרף לה.י.פ.ק. הלסינקי מליגת העל הפינית וכעבור שנתיים חתם בהוד.

ב-3 במרץ 2005 ערך את הופעת הבכורה שלו בנבחרת קניה בתיקו 2-2 נגד . לזכותו של אוריגי 48 הופעות בנבחרת.

## קישורים חיצוניים

קטגוריה:כדורגלנים קנייתים
קטגוריה:שוערי כדורגל
קטגוריה:כדורגלני פרדריקסטאד
קטגוריה:כדורגלני לילסטרום
קטגוריה:כדורגלני סאנס אולף
קטגוריה:כדורגלני אסטרסונד
קטגוריה:כדורגלני נבחרת קניה
קטגוריה:קנייתים שנולדו ב-1983
Snow in California

**Snow in California** (בעברית: **שלג בקליפורניה**) הוא שיר שהוקלט על ידי הזמרת-יוצרת האמריקאית אריאנה גרנדה, מתוך המיני-אלבום הראשון שלה, *[[Christmas Kisses]]*. השיר יצא לאור ב-3 בדצמבר 2013, על ידי חברת התקליטים ריפבליק רקורדס, כסינגל השלישי מתוך המיני-אלבום.

השיר הגיע למקום הרביעי במצעד שירי החג הדיגיטליים.

## רקע וכתיבה
השיר נכתב על ידי אריאנה גרנדה, רידיק-טיינס, לאון תומאס השלישי, קנת' "בייבי פייס" אדמונדס ואנטוניו דיקסון והופק על ידי הרסקלים, בייביפייס ואנטוניו דיקסון. את השיר הפיצו כסינגל לאחר שגרסת הכיסוי לשיר "Last Christmas" של ואם! ו-"Love Is Everything" הופצו כסינגלים לקידום המיני-אלבום.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-53 מיליון השמעות.

## קבלה ביקורתית

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי בייביפייס
קטגוריה:שירי חג המולד
קטגוריה:שירים על קליפורניה
קטגוריה:סינגלים בהוצאת ריפבליק רקורדס
מנטה (אלבום)

"**מנטה**" הוא אלבום האולפן הרביעי של הזמרת הישראלית מרגלית צנעני. האלבום יצא לאור בהוצאת חברת התקליטים האחים ראובני, באוגוסט 1989.

שניים משירי האלבום הצליחו להיכנס למצעד הסינגלים השבועי של רשת ג'. "כל כך מוכר" נכנס למצעד ב-23 במאי 1989 במקום ה-33. ב-13 ביוני אותה השנה השיר הגיע לשיאו במקום ה-23. הוא שהה תשעה שבועות רצופים במצעד. השיר השני, "עוד יהיה לי", הגיע בשיאו למקום השביעי, והפך לשירה הראשון שמגיע לעשירייה הפותחת במצעד.

בנובמבר 1990 קיבל את תואר הזהב על מכירות של למעלה מ-20,000 עותקים בסך הכול.

## רשימת רצועות

## קרדיטים
* עיבודים והפקה מוזיקלית: ירוסלב יעקובוביץ'
* השיר "מתוך האדם האפור" עובד על ידי ננסי ברנדס
* קלידים: אלונה טוראל
* תופים וכלי הקשה: מאיר ישראל
* גיטרה בס: מיכה מיכאלי
* גיטרה חשמלית ואקוסטית: שמוליק בודגוב
* סקסופון: ירוסלב יעקובוביץ'
* הוקלט באולפני "סיגמא", דצמבר 1988 – אפריל 1989
* טכנאי הקלטה ומיקס: יהודה תמיר
* עיצוב: ויויאן סהר
* השיר "בתוך האדם האפור" הוקלט באולפני "קולינור", יוני 1987
* השירים 13–15 לא נכללו באלבום המקורי אלא צורפו לגרסת הדיסק. הם נדלו מאלבומיה הקודמים של צנעני.

## קישורים חיצוניים

## הערות שוליים

קטגוריה:אלבומי מרגלית צנעני
קטגוריה:אלבומים בעברית
קטגוריה:אלבומים שהופקו על ידי אשר ראובני
קטגוריה:אלבומי זהב בישראל
קטגוריה:אלבומי חברת האחים ראובני
הלילה (שיר של מרגלית צנעני)

"**הלילה**" הוא שיר שהוקלט על ידי הזמרת הישראלית מרגלית צנעני, מתוך פסקול העונה השנייה של סדרת הטלוויזיה "זמר החתונות". הוא יצא לאור ב-10 באוקטובר 2010, בהוצאת חברת התקליטים ביג בוס רקורדס, כסינגל שלא מתוך אלבום וכשיר הנושא הרשמי של התוכנית.

השיר הגיע למקום השביעי במדיה פורסט וה-26 ברשת ג'.

## רקע וכתיבה
השיר נכתב, הולחן והופק על ידי אסף לביא צנעני. בוואלה! NEWS פרסמו כתבה אודות השיר וכתבו: "סינגל חדש לשופטת "כוכב נולד", מתוך אלבום חדש שבדרך". אותו האלבום שצוין בכתבה לא יצא לבסוף והשיר לא נכלל באלבום כלשהו. יוסי חרסונסקי טען שמדובר בלהיט, אך ציין שהוא מעדיף שירים כדוגמת "עץ ירוק מפלסטיק".

בסמוך לצאתו, פרסמו במאקו כתבה אודות "הלילה", תוך שציינו שם את היותו שיר הנושא של העונה השנייה של "זמר החתונות".

## וידאו קליפ
האודיו הרשמי של השיר פורסם ב-10 בפברואר 2012, שנתיים לאחר יציאתו של "הלילה" כסינגל. ב-6 באוקטובר 2010, הועלה לערוץ היוטיוב של ביג בוס רקורדס הווידאו קליפ הרשמי של "הלילה", הכולל בתוכו קטעים שנלקחו מצילומים של חתונות שהוקרנו במסגרת סדרת הטלוויזיה "זמר החתונות".

נכון לדצמבר 2021, מונה הצפיות של הקליפים עומד על למעלה מ-400 אלף צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מרגלית צנעני
קטגוריה:שירים בעברית
קטגוריה:שירים שנכתבו על ידי אסף לביא צנעני
קטגוריה:שירים שהולחנו על ידי אסף לביא צנעני
קטגוריה:שירים שהופקו על ידי אסף לביא צנעני
קטגוריה:שירים על לילות
קטגוריה:שירים על מסיבות
קטגוריה:שירים על נישואים
קטגוריה:סינגלים בהוצאת ביג בוס רקורדס
Under the Mistletoe (שיר)

**Under the Mistletoe** (בעברית: **מתחת לדבקון**) הוא שיר שהוקלט על ידי הזמרת-יוצרת האמריקאית קלי קלרקסון ביחד עם ברט אלדרדג'. הוא נכתב על ידי קלרקסון ואבן יובנקס, שהפיקו אותו יחד עם ג'סי שאטקין. "Under the Mistletoe" הופץ לראשונה על ידי אטלנטיק רקורדס ב-28 באוקטובר 2020. הוא נכלל גם באלבום חג המולד השני של קלרקסון, **, כרצועת דלוקס.

## רקע וכתיבה
"Under the Mistletoe" הוא שיר פופ שיצא לכבוד חג המולד, שנכתב על ידי קלרקסון ואבן יובנקס, שהפיקו את השיר עם ג'סי שטקין. קלארקסון הזמינה את אלדרדג' להקליט עימה את השיר, ואמרה שהיא "התרשמה מהמנגינה הקלאסית שלו באלבום חג המולד שלו, אז זה היה התאמה מושלמת". אלדרדג' נענה להצעה והשיר הוקלט בהמשך.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.

## וידאו קליפ
הווידאו קליפ הרשמי של השיר פורסם ב-10 בדצמבר 2020, בבכורה עולמית. הקונספט שלו הוא הנפשה והוא בוים על ידי ג'יי מרטין.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קלי קלרקסון
קטגוריה:שירים באנגלית
קטגוריה:שירים שנכתבו על ידי קלי קלרקסון
קטגוריה:שירים שהופקו על ידי ג'סי שטקין
קטגוריה:שירי חג המולד
קטגוריה:סינגלים בהוצאת אטלנטיק רקורדס
המחוז הכלכלי צ'רנוזמיה-מרכז

ממוזער|400x400 פיקסלים|מפה מנהלית של המחוז (ברוסית)
**המחוז הכלכלי של צ'רנוזמיה-מרכז** (ברוסית: **Центра́льно-Чернозёмный экономи́ческий райо́н**, או Черноземье) הוא אחד מ-12 המחוזות הכלכליים של הפדרציה הרוסית, הכולל את אזורי החלק הדרומי של מרכז רוסיה. מרכז המחוז היא העיר וורונז'.

הסיווג של המחוז הכלכלי במבנה המחוזות הכלכליים נתמך על ידי המשרד לפיתוח כלכלי של רוסיה.
## היווצרות
שמאל|ממוזער|343x343 פיקסלים| מפת משנת 1898
ממוזער|280x280 פיקסלים| מפת המחוז בשנים 1928–1934
המחוז הכלכלי קיבל את קווי המתאר שלו בגבולות החלוקה המנהלית-טריטוריאלית של מרכז רוסיה במאה העשרים. כיום, מבחינה גאוגרפית זה כבר לא המרכז; גבול המדינה עובר לאורך שלושה אזורים.

הפרדת השטח כיחידה מנהלית הייתה בשלבים הראשונים של ההתיישבות החדשה בפאתי צפון-מזרח רוסיה במאות ה-16–17. החלוקה המנהלית-טריטוריאלית השתנתה כתוצאה מרפורמות מדינתיות רבות. בשנת 1880, האזור החקלאי המרכזי כלל את פלך ריאזאן, פלך טולה, פלך קלוגה, פלך אוריול, פלך קורסק, פלך וורונז', פלך טמבוב, פלך פנזה.

בשנת 1928, נוצר מחוז צ'רנוזמיה עם וורונז' כמרכז. ב-1934 בוטל המחוז. החלוקה הסטטיסטית המקובלת וההקצאה של השטח נשתמרה, רק שמחוז אוריול המודרני אינו נכלל בה. הפיתוח הפעיל של התעשייה החלו רק בימי ברית המועצות. זה נבע בעיקר מתיעוש, פיתוח משאבי עפרות ברזל של האנומליה המגנטית של קורסק ויצירת מספר מפעלים לבניית מכונות. ב-31 במאי 1991, הוצא צו על ידי יו"ר הסובייט העליון להאצת הפיתוח הכלכלי במחוז ועד 2001 המחוז כלל את מחוז בלגורוד, וורונז', קורסק, ליפצק, נובוגורוד, אוריול, סמולנסק, טמבוב, טולה ובריאנסק.

## שטח ואוכלוסייה
על פי רשת הייעוד של ועדת התכנון הממלכתית של ברית המועצות וברוסיה המודרנית, האזור כולל 5 מחוזות: בלגורוד, וורונז', קורסק, ליפצק וטמבוב.
* שטח: 167,856 קמ"ר, 0.98% משטחה של רוסיה כולה;
* אוכלוסייה: 7,120,702 אנשים (2020), 4.85% מכלל אוכלוסיית רוסיה;
* צפיפות אוכלוסין: 43 לקמ"ר;
* שיעור עיור: 68% מהאוכלוסייה מתגוררת בערים, באזורים כפריים - 32%.

### גאוגרפיה
צ'רנוזמיה ממוקם בנוחות ביחס לבסיסי הדלק והאנרגיה של אזור הוולגה, צפון הקווקז ואוקראינה. שטחו של האזור ממוקם על קו פרשת המים, לאורך המסלול העליון של הנהרות אוקה, דון וסיים (יובלו של הדסנה) וסוורסקי דוניץ. החלק המערבי של האזור ממוקם על הרמה הרוסית המרכזית, על שפלת אוקה-דון. השטח מתייחד בנקיקים רבים, אשר הוקל על ידי שני גורמים טבעיים (קרחון הדנייפר) וגם הידרדרות מצבו הסוציו-אקונומי (הנובע כריית יערות מסיבית, חריש מוגזם של ערבות וכרי דשא).

### מחוזות

### הערים הגדולות ביותר

## קישורים חיצוניים
* הרצאה מספר 11. המחוז הכלכלי צ'רנוזמיה-מרכז // לימודים אזוריים: הערות הרצאה
* המחוז הכלכלי צ'רנוזמיה-מרכז
* המחוז הכלכלי צ'רנוזמיה-מרכז
## הערות שוליים

קטגוריה:רוסיה: כלכלה
טורפדו וולז'סקי

**טורפדו** הוא מועדון כדורגל רוסי מהעיר וולז'סקי שבמחוז וולגוגרד. נוסד בשנת 1954 בברית המועצות ושיחק בליגה השנייה מעונת 1958 עד 1991. הוא שיחק באליפויות רוסיה מעונת 1992 עד 2014, תחילה בליגה הראשונה (בעונות 1992, 1993, 1995—1997) ובליגה השנייה (בעונות 1994, 1998—2005, 2007—2014). בעונת 2013/14 סיים במקום ה-18 והאחרון באליפות הדרום של אליפות ליגת הכדורגל המקצוענית ונשר מהתחרויות המקצועניות.

הישגי השיא של הקבוצה הן מקום שלישי באליפות רוסיה הסובייטית בכדורגל בעונת 1957 והעפלה לחצי גמר גביע רוסיה הסובייטית בעונת 1985. בנוסף, טורפדו העפילה לרבע גמר הגביע הרוסי בכדורגל בעונת 1992/1993.

הקבוצה מארחת את משחקיה באצטדיון המרכזי בעיר וולז'סקי שנחנך לראשונה בשנת 1955 ומכיל 7,000 מושבים.
## שמות הקבוצה
* 1954—1976: "אנרגיה"
* 1976—1977: טורפדו
* 1978—1979: "טרוד"
* 1980—2007: טורפדו
* 2008—2014: "אנרגיה"
* 2019—: "טורפדו"

## תארים
* אליפות צ'רנוזמיה (1): 2006

## קישורים חיצוניים
* אתר רשמי לשעבר 
* טורפדו וולז'סקי באתר sports.ru
* טורפדו וולז'סקי באתר footballfacts.ru
* סטטיסטיקה באתר CLISF 
* פרופיל באתר ליגה 2 
קטגוריה:קבוצות כדורגל סובייטיות
קטגוריה:קבוצות כדורגל רוסיות
קטגוריה:מחוז וולגוגרד
בנטיאן איידוס

**בנטיאן איידוס** (בהונגרית: **Eidus Bentian**; דאוגבפילס, 15 בינואר 1880 – אושוויץ, 1944) היה עיתונאי יהודי-לטבי-הונגרי, טכנאי שיניים, רופא שיניים.

## קורות חיים
בנטיאן איידוס נולד במשפחה יהודית בעיר השנייה בגודלה בלטביה (אז באימפריה הרוסית) כבנם של ברקו איידוס ושל ליאוסי בירגר. כבר בגיל צעיר הצטרף לתנועת הפועלים הרוסית. במהלך מהפכת 1905 ברוסיה נלחם נגד המשטר של הצאר על בריקדות ולאחר כישלון המהפיכה היגר לגרמניה, שם למד את מקצוע טכנאות השיניים והשתתף גם שם בתנועת הפועלים המקומית. בברלין הכיר את קרל ליבקנכט ואוגוסט בבל ולפי טענות אחדות אפילו את לנין. הוא הגיע להונגריה ב-1909 והתיישב בעיר סגד, שם צייר אדן הלר את דיוקנו, אותו ניתן למצוא באוסף מוזיאון העיר. בסגד, לאחר שעבר את הבחינה הנדרשת, עבד כרופא שיניים משנת 1911 והשתלב בעבודתה של המפלגה הסוציאל-דמוקרטית המקומית. בשנים 1918–1919 השתתף בפעולות המהפכניות בעיר. מאמריו (למשל: "המהפכה הרוסית והשלום", דרום הונגריה, מה-1 בינואר 1918), וכן יצירות ספרותיות (חוברת שירים וכתבי פרוזה קצרים שלו שיצאו לאור ב-1919 בשם "אחרי העבודה"). שירי אנדרה אדי, דז'ה קוסטולאני ושל דיולה יוהאס תורגמו על ידו ליידיש. הוא עבד קשה על פיתוח תרבות הפועלים (למשל על ידי ארגון ספריית פועלים) והיה פטרון של אמנים. לאחר נפילת הרפובליקה הסובייטית ההונגרית נעצר פעמיים ונכלא. היו לו יחסי ידידות עם הסופרים והמשוררים פרנץ מורה, דיולה יוהאס, מיקלוש רדנוטי וגם עם אטילה יוז'ף, אותו אירח בקביעות בסגד ועל כך מעיד מכתב שהתקבל מיוז'ף ב-1928 ובו ביקש מבנטיאן עזרה באיסוף מנויים לספרו שעמד להתפרסם. גם הצייר לאיוש קארואי התגורר אצלו תקופה ארוכה. איידוס ארגן את התנועה נגד המלחמה בתקופת מלחמת העולם השנייה, אך אחר כניסת הוורמכט להונגריה (מבצע מרגרטה) במרץ 1944, ב-4 באפריל נתפס ונכלא, נלקח תחילה לנג'קניז'ה ולאחר מכן לשארוואר. ב-1949 הוכרז רשמית כמת. לפי הרישום הוא גורש על ידי הגרמנים לאושוויץ באביב 1944, שם מת.

דיוקנו צויר כאמור על ידי אדן הלר.

## משפחתו
אשתו הייתה חסיה סלדין, ילדיהם היו רופאת השיניים ליוויה איידוס (נולדה ב-1910) והרופא החוקר לאסלו איידוס (1913–1979). נכדו פרנץ קסג יה עורך, מורה ופוליטיקאי.

## עבודתו העיקרית
* אחרי העבודה (שירים וקטעי פרוזה קצרים; סגד, 1919)

## לקריאה נוספת
* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש, 1967)
* 

## ראו גם

* A munkásmozgalom Csongrád megyei harcosainak életrajzi lexikona. Főszerk. Antalffy György. Szeged, MSZMP Csongrád Megyei Bizottsága, 1987.
* Csongrád megye forradalmi harcosainak életrajzi gyűjteménye. Szerk. Rácz János. Szeged, MSZMP Csongrád Megyei Bizottsága, 1973.
* Új magyar életrajzi lexikon. Főszerk. Markó László. Bp., Magyar Könyvklub.
* M. Pásztor József: A mi utunk (49. oldal - *tartalomjegyzéke az antikvarium.hu-n*); Debrecen Megyei Városi Tanács V. B., 1972
* Paku Imre: Juhász Gyula (emlékkönyv); Bp. Magvető kiadó, 1962
* M. Pásztor József: Szegedi költő az ellenforradalmi bíróság előtt - *Eidus Bentiánné irodalmi sajtópere 1934-ben*; Tiszatáj folyóirat, 1964. 9. szám 6. 1.


## הערות שוליים

קטגוריה:יהודים ליטאים
קטגוריה:רופאי שיניים יהודים הונגרים
קטגוריה:נספים במחנה ההשמדה אושוויץ
קטגוריה:רופאים שנספו בשואה
קטגוריה:טכנאי שיניים
קטגוריה:ילידי 1880
קטגוריה:הונגרים שנפטרו ב-1944
צ'רנוזמיה

ממוזער| מחוזות הכוללים את צ'רנוזמיה
[ממוזער| ציורו של [איוואן שישקין *שדות שיפון* (1878) מתאר ערבות יער שהותאמו לחקלאות לעיבוד]]
**צ'רנוזמיה** או **מחוז האדמה השחורה המרכזי** (ברוסית: **Черноземье** או Центрально-черноземная область, Центральная черноземная област, Центрально-черноземная полоса) הוא מחוז באירואסיה של אדמה עשירה בחקלאות השוכן במרכז רוסיה וכולל את מחוז וורונז', מחוז ליפצק, מחוז בלגורוד, מחוז טמבוב, מחוז אוריול ומחוז קורסק. בשנים 1928 עד 1934, אזורים אלה אוחדו לזמן קצר למחוז מרכז האדמה הכהה, עם וורונז' ששימשה כמרכז אדמיניסטרטיבי.

האזור מפורסם בזכות האדמה האיכותית שלו, הנקראת צ'רנוזיום (אדמה שחורה). אף על פי שחשיבותו הייתה חקלאית בעיקרה, אזור צ'רנוזם פותח על ידי הסובייטים כאזור תעשייתי המבוסס על עפרות ברזל של האנומליה המגנטית של קורסק.

האזור מכיל שמורת טבע ביוספרית בשם שמורת הטבע האדמה השחורה המרכזית (ששטחו 42 קמ"ר). הוא נוצר בשנת 1935 במחוזות קורסק ובלגורוד. שמורת הטבע היא דוגמה מובהקת של ערבות יער אירופאיות והיא מורכבת מערבות אדמה בתוליות טיפוסיות ויערות נשירים.

## היסטוריה
ממוזער| מחוז וורונז', צ'רנוזמיה
ב-14 במאי 1928 הוועד הפועל המרכזי הכל-רוסי וממשלת הרפובליקה הפדרטיבית הסוציאליסטית הפדרטיבית הרוסית הורו על הקמת מחוז האדמה השחורה המרכזי תוך שימוש בשטח מחוז וורונז', קורסק, אוריול וטמבוב עם וורונז' כבירה מינהלית.

ב-16 ביולי 1928 נקבע הרכב המחוז וב-30 ביולי של אותה שנה נוסדו מחוזות המשנה שלו. מאוחר יותר, בשנים 1929–1933, גבולות מחוזות אלו שונו מספר פעמים.

ב-3 ביוני 1929, וורונז' הוגדרה כיחידה מנהלית עצמאית הכפופה ישירות לקונגרס האזורי של הסובייטים ולוועד הפועל שלו.

ב-16 בספטמבר 1929 בוטל מחוז וורונז' ושטחו פוצל בין מחוזות סטארי אוסקול ואוסמן שזה עתה נוסדו.
## הערות שוליים

קטגוריה:רוסיה: גאוגרפיה
הספרייה הקיסרית

**הספרייה הקיסרית** של האימפריה היפנית (ביפנית: 帝国図書館, "טאיקוקו טושוקאן") נוסדה בשנת 1872. עד לאחר מלחמת העולם השנייה היא הייתה הספרייה הלאומית היחידה של המדינה. הספרייה הייתה אחד מהמוסדות שקדמו לספריית הדיאט הלאומית.

## היסטוריה
הספרייה נוסדה ב-3 בספטמבר 1872 בשם שוג'אקו קאן (書籍館) תחת סמכותו של משרד החינוך של יפן. מקום מושבה היה במקדש יושימה סאידו  בטוקיו. היא שילבה את התכונות של ספרייה ומוזיאון. הועברו אליה המסמכים אשר שרדו משוגונות טוקוגאווה, הדיקטטורה הצבאית שמשלה ביפן עד לשנת 1868. ב-1875 נקראה טוקיו שוג'אקוקן (東京書籍館) והייתה לספריית הפקדה של כל הפרסומים שראו אור ביפן. שמה שונה שוב ב-1877 לספריית הפרפקטורה של טוקיו וב-1880 לספריית טוקיו. ב-1885 הועברה לשכונת אואנו שברובע טאייטו בטוקיו.

מנהל הספרייה הראשון היה טאנאקה אינאגי (田中稲城). ב-1890 הוא ביקר בספריית הקונגרס בארצות הברית ובספריות לאומיות בולטות באירופה והחל לשאוף לפתח את הספרייה שלו כדוגמתן. ב-1897 הוסב שמה לספרייה הקיסרית והיא החלה לאמץ את התכונות של ספרייה לאומית.

ב-1906 הושלמה הקמתו של מבנה חדש עבור הספרייה בפארק אואנו. בעת המעבר אליו מנה האוסף שלה כ-470 אלף כרכים. מספרם גדל עד לסוף מלחמת העולם השנייה למיליון. עם זאת הספרייה סבלה במשך השנים ממחסור בתקציב וכן ממחסור בשטח מספיק לשיכון האוסף שלה. היא ניצלה מפגיעה במהלך רעידת האדמה ב-1923. במלחמת העולם השנייה פונתה הספרייה אל מחוץ לטוקיו וכך ניצלה מחורבן על ידי ההפצצות האמריקאיות שהונחתו על טוקיו. לצורך צנזורה הפעיל משרד הפנים לשכת פיקוח בתוך הספרייה.

בעקבות כניעת יפן במלחמה והשינויים שהביאה הוחלף שם הספרייה לספרייה הלאומית בדצמבר 1947, וב-1948 הוחלף שוב לספריית הדיאט הלאומית. מבנה הספרייה בפארק אואנו משכן כיום את הספרייה הבינלאומית לספרות ילדים , שהיא סניף של ספריית הדיאט.

## קישורים חיצוניים

## הערות שוליים

קיסרית
יפן
קטגוריה:האימפריה היפנית
קטגוריה:טוקיו: חינוך
סוג חדש של אהבה

**סוג חדש של אהבה** (באנגלית: **A New Kind of Love**) הוא סרט קולנוע אמריקאי מסוגת קומדיה רומנטית משנת 1963 בכתיבתו, הפקתו ובימויו של מלוויל שייבלסון, עם ג'ואן וודוורד ופול ניומן בתפקידים הראשיים.

בתחילת הסרט שר פרנק סינטרה את השיר "את הבאת לי סוג חדש של אהבה" משנת 1930.

מוריס שבלייה מופיע בסרט בתפקיד עצמו.

הסרט היה מועמד לפרס אוסקר לפסקול המקורי הטוב ביותר ולפרס אוסקר לעיצוב התלבושות הטוב ביותר.

ג'ואן וודוורד הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.

## תקציר עלילה
סמנתה "סאם" בלייק (ג'ואן וודוורד) היא יועצת אפנה בחנות גדולה בניו יורק. היא מסתובבת בלילות במשקפיים כהים, מתבוננת בבגדי נשים המוצגים בחנויות מפוארות, מצלמת ומעתיקה אותם לבוס שלה ג'וזף ברגר (ג'ורג' טוביאס) ולקניינית הראשית לינה (תלמה ריטר). היא מסופרת קצר ולבושה ומתנהגת כגבר. שלושתם טסים לשבוע אפנה בפריז להשתתף בתצוגות אפנה ולהעתיק/לגנוב דוגמאות.

סטיב שרמן (פול ניומן) הוא עיתונאי רודף נשים שנשלח ביחד עם עמיתו הארי גורמן (מלווין גורמן) לסקר את שבוע האפנה בפריז. במטוס הוא משתעמם משתכר במקצת ומחליף את תפקיד הדיילת. בצורה זאת הוא נפגש עם סאם שמקבלת אותו בקרירות ומייעצת לו לקבל טיפול באלכוהוליסטים אנונימיים.

ברגר, לינה וסאם נפגשים עם הסוכנת שלהם פיליסיין (אווה גאבור) שמראה להם את פריז ומתחילה לחזר אחרי ג'ורג' למגינת לינה שכבר עובדת בחנות 15 שנה ומקווה שהבוס יציע לה נישואים.

סטיב מבלה כל הזמן עם נשים והבוס יוצא לבלות עם פליסיין. לינה לוקחת אותה לחגיגת סנט קתרינה הנערכת ב-25 בנובמבר ובה מתאספות נשים רווקות שהגיעו לגיל 25, חובשות כובעים מחודדים וזורקות זרי פרחים על פסל הקדושה בתקווה שצמצא להם בן זוג. בחגיגה מופיע מוריס שבלייה ששר ורוקד ביחד עם סאם.

סאם המיואשת מניחה זר לרגלי הפסל של הקדושה ושואלת מה עליה לעשות ואז היא שומעת את הקול של הקדושה שאומר שעליה להיכנס למכון יופי ולשנות את צורתה ואת הדימוי העצמי שלה ולהפוך לאישה אטרקטיבית.

סאם עוברת טיפולים מפרכים והופכת לצרפתייה אטרקטיבית בשם מימי. יושבת בבית קפה מעשנת סיגריה עם פיה ארוכה ונראית כנערת ליווי בשם מימי. סטיב שיושב באותו מקום נמשך אליה כמו פרפר לאש. הוא אינו מזהה אותה ומתחיל לחזר אחריה במרץ למרות שהוא חושב שהיא פרוצה. מימי נפגשת עם פיליסיין וזאת מספרת לה על כל הפרשיות שלה בפריז. מימי מעבירה זאת לסטיב והוא מפרסם זאת בעיתון שתפוצתו גדלה והוא מקבל העלאה במשכורת.

ג'ורג' מגלה כי כל ההרפתקאות האלה שפורסמו בעיתון הן של פיליסיין והוא עוזב אותה ומתחבר עם לינה.

לבסוף מגלה סטיב את האמת וכועס בתחילה אבל מיד חוזר בו ומציע למימי/סאם נישואים.

## צוות השחקנים

## קישורים חיצוניים

*קדימון לסוג חדש של אהבה, באתר יוטיוב.
*פרנק סינטרה שר "הבאת לי סוג חדש של אהבה" על רקע הכותרות, באתר יוטיוב.
*פול וג'ואן, קליפ מהסרט "סוג חדש של אהבה", באתר יוטיוב.
*מין (סוג) אחר של אהבה, תיק הצנזורה לסרטים ומחזות, באתר ארכיון המדינה

קטגוריה:סרטי 1963
קטגוריה:סרטים אמריקאיים
קטגוריה:סרטים באנגלית
קטגוריה:סרטי קומדיה רומנטית
קטגוריה:סרטי פרמאונט
קטגוריה:סרטי פול ניומן
אלי באמבר

**אלינור אליזבת באמבר** (באנגלית: **Eleanor Elizabeth Bamber** נולדה ב-2 בפברואר 1997) היא שחקנית תיאטרון, קולנוע וטלוויזיה אנגלייה.

## ביוגרפיה
באמבר התחנכה בבית הספר הפרטי האולי פלייס (Hurst Lodge School),  בית הספר איגל האוס ובוולינגטון קולג'.

## קריירה
### תיאטרון
בגיל 12, באמבר הפכה לחברה הצעירה ביותר בתיאטרון השחקנים שבקובנט גארדן. בגיל 13 היא נבחרה על ידי סר טרבור נון לגלם את התפקיד של ג'ני הצעירה במחזמר "Aspects of Love". לאחר כמה תפקידים בטלוויזיה ובקולנוע, היא חזרה לתיאטרון כשנבחרה לתפקיד ראשי בתפקיד המתבגרת דינה לורד, במחזמר "היי סוסייטי" שהוצג בתיאטרון אולד ויק, לונדון. על התפקיד הייתה מועמדת לפרס התיאטרון בקטגוריית "האמן החדש במחזמר". 

ב-2017 היא שיחקה את הילדה במחזה האישה מן הים, בבימויו של קוואמי קווי-ארמה. על הופעתה זכתה בפרס בטקס פרסי איאן צ'ארלסון.

### טלוויזיה וקולנוע
הופעת הבכורה שלה בקולנוע הייתה בשנת 2014 בסרט "The Falling". באותה שנה היא שיחקה בתפקיד לידיה בנט, הצעירה מבין האחיות בנט בסרט הקולנוע גאווה ודעה קדומה וזומבים, לצד לילי ג'יימס, דאגלס בות', סם ריילי ומאט סמית. 
בשנת 2016 היא הופיעה בסרט הקולנוע יצורים ליליים בבימויו של טום פורד. 

באמבר הופיעה בקליפ לשיר There's Nothing Holdin' Me Back של המוזיקאי שון מנדס משנת 2017.  בשנת 2018 היא הופיעה בסרט הפנטזיה מפצח האגוזים וארבע הממלכות, לצד קירה נייטלי ומורגן פרימן. שנה לאחר מכן הופיעה באמבר בשתי סדרות טלוויזיה בהפקת ה-BBC ב-2019; תחילה בסדרה עלובי החיים בתפקיד קוזט, ואחר כך במיני סדרה "משפטה של כריסטין קילר" בה גילמה את מנדי רייס-דייוויס. בשנת 2021 שיחקה בתפקיד ראשי בסדרת הדרמה של ה-BBC, הנחש. בשנת 2023 שיחקה בתפקיד אחותו של הנסיך הנרי בסרט "אדום לבן וכחול מלכותי"

## חיים אישיים
באמבר הייתה במערכת יחסים עם השחקן ריצ'רד מאדן מ-2017 עד ינואר 2019. 

## פילמוגרפיה

## הצגות תיאטרון

## קישורים חיצוניים

## הערות שוליים

קטגוריה:שחקניות ילדות אנגליות
קטגוריה:שחקניות תיאטרון אנגליות
קטגוריה:שחקניות קולנוע וטלוויזיה אנגליות
קטגוריה:אנגליות שנולדו ב-1997
קטגוריה:אנגלים שנולדו ב-1997
מדיסון ביילי

**מדיסון לילי ביילי** (באנגלית: **Madison Lilly Bailey** נולדה ב-29 בינואר 1999) היא שחקנית קולנוע וטלוויזיה אמריקאית. היא התפרסמה כשהחלה לשחק בסדרת הדרמה חופים של סודות .

## ביוגרפיה
ביילי נולדה בקרנסוויל, קרוליינה הצפונית, וגדלה בצ'ארלסטון, קרוליינה הדרומית. היא הצעירה מבין שבעה אחים. יש לה שלושה אחים ושלוש אחיות. היא ממוצא אפריקאי ואיטלקי, ואומצה על ידי הורים לבנים. אמה המאמצת נפטרה ב-2018; לה ולשתי אחיותיה יש קעקוע לזכרה.

## חיים אישיים
ביילי היא פאנסקסואלית. היא בזוגיות עם כוכבת כדורסל הנשים של אוניברסיטת צפון קרוליינה בשארלוט, מריה ליני. לבנות הזוג יש קעקועים תואמים על האמות.

## פילמוגרפיה

## קישורים חיצוניים

## הערות שוליים

קטגוריה:שחקנים להט"בים אמריקאים
קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות פאנסקסואליות
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:פאנסקסואליות אמריקאיות
קטגוריה:אנשים עם הפרעת אישיות גבולית
קטגוריה:אמריקאיות שנולדו ב-1999
קטגוריה:אמריקאים שנולדו ב-1999
יום D (סרט)

**יום D** (רוסית: **«День Д»**) הוא סרט פעולה רוסי מאת מיכאיל פורצ'נקוב ויקטרינה פובדינסקאיה, שיצא לאקרנים ב-4 בספטמבר 2008 ומהווה גרסה מחודשת לסרט האמריקאי "קומנדו" משנת 1985.

## עלילה
קצין חיל הצנחנים הרוסי איוואן גר עם בתו ז'ניה בבית מבודד אי שם בהרים. הבוס לשעבר שלו, קולונל פיליפוב, מגיע במסוק עם חדשות רעות. מישהו הורג את פקודיו לשעבר של איוואן. פיליפוב מורה לשני חיילים לשמור על ביתו של איוואן. מיד לאחר מכן, כנופיה תוקפת את הבית, הורגת את השומרים וחוטפת את בתו של איוואן.

איוואן מקבל הוראה להרוג את נשיא אסטוניה בתמורה לחיי בתו. מלווה באחד הפושעים, הוא נשלח ל-Tu-154 מוולדיווסטוק לבצע את המשימה שהוטלה עליו. במהלך ההמראה, איוואן, לאחר שגנב את המצנח שהורכב מהמטען של צוות הצנחנים, חוזר לקרקע, ויש לו 10 שעות להחזיר את בתו.

## שחקנים ודמויות
* מיכאיל פורצ'נקוב - *איוון*
* אלכסנדרה אורסוליאק - *אלייה*
* מיכאיל טרוחין - *סטסיק*
* ויקטור ורז'ביצקי - *אסטוני*
* ורוורה פורצ'נקובה - *ז'ניה*
* מקסים דרוזד - *אורמס*
* בוב שרייבר - *גלדה* (דובב על ידי ולדימיר אנטוניק)

## הפקה
תקציב הסרט עמד על 5 מיליון דולר, שהושקעו על ידי מיכאיל בולוטין, הבעלים של מפעלי טרקטור שהעניק חסות לסרט עבורו, הסרט הפך לא רק מחווה לסרט "קומנדו", אלא גם דרך להרוויח סכום "גבוה משמעותית מאשר אם היו לנו אותם אמצעים להפקיד בבנק או להשקיע בקרנות נאמנות, אשר הוכח כמביא רווח אפסי"

הצילומים החלו בקיץ 2007 במחוז קרסנודר.
## ראו גם
* קומנדו, סרט אמריקאי משנת 1985.
* חטופה, סרט פרנקו-אנגלו-אמריקאי משנת 2008.

## קישורים חיצוניים

* "D Day" באתר "אנציקלופדיה של הקולנוע הרוסי"
* האתר הרשמי של הסרט - 01.09.2008.
* מידע על הסרט באתר "קולנוע רוסיה" - 01.09.2008.
* ביקורת במגזין "Rolling Stone Russia"
* מיכאיל פורצ'נקוב "בירך" את אסטוניה ביום העצמאות // DELFI, 20.08.2010
## הערות שוליים

קטגוריה:סרטים ברוסית
קטגוריה:חידושים לסרטים
קטגוריה:סרטי פעולה רוסיים
קטגוריה:סרטי 2008
קטגוריה:סרטי צבא
קטגוריה:סרטי דרמה רוסיים
אהבה כמו שלנו

"**אהבה כמו שלנו**" הוא שיר שהוקלט על ידי הזמרת הישראלית שרית חדד. השיר יצא לאור ב-19 בספטמבר 2021, על ידי חברת התקליטים שרית חדד הפקות, כסינגל שלא מתוך אלבום. את השיר הוציאה חדד בסמוך להצהרתה על כך שהיא במערכת זוגית עם הפזמונאית הישראלית תמר יהלומי.

השיר הגיע למקום השישי במדיה פורסט.

## רקע וכתיבה
"אהבה כמו שלנו" נכתב על ידי תמר יהלומי ויונתן קלימי והופק על ידי אותם השניים גם כן. ב-19 בספטמבר 2021, יצאה חדד מהארון וחשפה את זוגתה תמר יהלומי, כשהוציאה את הקליפ לשיר "אהבה כמו שלנו", במהלכו מופיעות סצנות מחיי זוגיות של זוגות שונים, בין השאר יהלומי וחדד.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-600,000 השמעות.

## וידאו קליפ
הווידאו קליפ הרשמי של השיר פורסם ב-19 בספטמבר 2021. בקליפ ישנן סצנות מחיי הזוגיות של חדד ויהלומי.

נכון למאי 2024, מונה הצפיות של הקליפ עומד על למעלה מ-9.5 מיליון צפיות.

## מיקומי שיא

### גרסת קיסריה LIVE 2022

## היסטוריית יציאות לאור

## קישורים חיצוניים

## הערות שוליים

קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי יונתן קלימי
קטגוריה:שירים שנכתבו על ידי תמר יהלומי
קטגוריה:שירים שהולחנו על ידי יונתן קלימי
קטגוריה:שירים שהולחנו על ידי תמר יהלומי
קטגוריה:שירים שהופקו על ידי יונתן קלימי
קטגוריה:שירים שהופקו על ידי תמר יהלומי
קטגוריה:שירי להט"ב
נעלי הדייג (ספר)

**נעלי הדייג** (באנגלית: **The Shoes of the Fisherman**) הוא רומן מאת הסופר האוסטרלי מוריס ווסט, שפורסם לראשונה בשנת 1963.

## תוכן
הרומן עוסק בבחירת אפיפיור אוקראיני, והוא ניתוח של הפוליטיקה של הוותיקן. קיריל פאבלוביץ' לאקוטה, שמונה לקרדינל על ידי האפיפיור הקודם, שואב השראה מחייהם של שני בישופים קתולים אוקראינים: הקרדינל יוסיף סליפיג' והבישוף הריהורי לאקוטה. סליפיג' שוחרר על ידי משטרו של ניקיטה חרושצ'וב מהגולאג הסיבירי בשנת 1963, בשנת פרסום הרומן, לאחר לחצים פוליטיים מצד האפיפיור יוחנן העשרים ושלושה והנשיא ג'ון קנדי. סליפיג' הגיע לרומא בזמן כדי להשתתף במועצת הוותיקן השנייה. לאקוטה מת ב-1950 בגולאג הסובייטי.

עלילת משנה ברומן עוסקת במערכת היחסים של קיריל עם תאולוג ומדען שנוי במחלוקת, האב טלמונד. רבים מהמאפיינים של האב טלמונד התבססו על הפליאונטולוג הישועי הצרפתי פייר טייאר דה שארדן.

הספר פורסם במקרה ב-3 ביוני 1963, היום בו מת האפיפיור יוחנן ה-23. הספר הגיע למקום הראשון ברשימת רבי המכר של הניו יורק טיימס לספרות למבוגרים ב-30 ביוני 1963, והפך לרומן מספר 1 הנמכר ביותר בארצות הברית לאותה שנה, לפי Publishers Weekly.

קיריל לקוטה, גיבור הרומן והארכיבישוף של לבוב הופך לקרדינל ומאמץ את התואר אתנסיוס הקדוש. בשנת 1965, יוסיף סליפיג', הארכיבישוף של לבוב הוכרז כקרדינל עם התואר סנט'אטנסיו (אתנסיוס הקדוש) על ידי האפיפיור פאולוס השישי.

## עיבוד קולנועי

גרסה קולנועית בבימויו של מייקל אנדרסון יצאה לאקרנים בשנת 1968.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ספרים אוסטרליים
קטגוריה:ספרי 1963
אליזבת אמה סויר

**אליזבת אמה סויר** (באנגלית: **Emma Soyer**; 5 בספטמבר 1813 – 30 באוגוסט 1842) הייתה ציירת צבעי שמן אנגליה, אשר הייתה ידועה בעיקר בתור **אמה ג׳ונס** או **אמה סויר**.

## ביוגרפיה
אליזבת אמה ג'ונס נולדה בלונדון בשנת 1813, ולמדה צרפתית, איטלקית ומוזיקה. בגיל צעיר מאוד היא הפכה לתלמידה של הצייר הבלגי פרנסואה סימונאו (1783–1859), שב-1820 נשא לאישה את אמה שלה. כשגילה כי לאמה יש כישרונות ציור, הקדיש סימונאו את כל זמנו להוראתה, ולפני גיל שתים עשרה היא "ציירה יותר ממאה דיוקנאות בנאמנות גדולה". היא גם הפכה לפסנתרנית מוכשרת בהדרכתו של ז'אן אנקוט.
200px|ממוזער|שמאל|האנדרטה על קברה של אמה סויר
ב-12 באפריל 1837 היא נישאה לאלכסיס סוייר, השף במועדון הרפורמים. לאחר מכן היא הפנתה את תשומת לבה לציור פורטרטים בשמן, ועם סימונאו נסעה ברחבי אנגליה ועבדה בקנטרברי, רמגסייט ושרוסברי וצברה פופולריות רבה. עם שובה ללונדון הפיקה את "הילד העיוור", וציורים אחרים. ב-1842 השלימה את עבודתה האחרונה, "שני נערי האורגן". היא גם הציגה שני ציורים בסלון פריז של 1842. דיוקנה של סויר נחקק על ידי הנרי בריאן הול.

ב-29–30 באוגוסט 1842 היו לה סיבוכים בזמן ההריון והיא מתה באותו לילה במגוריה ליד צ'רינג קרוס, לונדון. היא נקברה בבית הקברות קנסל גרין, לונדון ב-8 בספטמבר, שם הקים בעלה אנדרטה גדולה לזכרה.

בין 1823 ל-1843 ארבע עשרה מתמונותיה הוצגו באקדמיה המלכותית לאמנויות (RA), שלושים ושמונה הוצגו במוסד הבריטי, וארבע עשרה בגלריה של החברה המלכותית של האמנים הבריטים (RBA) שברחוב סאפוק, לונדון.

ביוני 1848 מאה וארבעים מיצירותיה הוצגו בבזאר של הנסיך מוויילס והודפס קטלוג.

שניים מיצירותיה, נחרטו על ידי ז'רארד. בפריז, שבה הוצגו רבות מתמונותיה, המוניטין שלה היה גבוה יותר מאשר בארץ הולדתה. 

## גלריה

File:Alexissoyer1849.jpg|אלקסי סואייה, 1843

File:Emma Soyer (Emma Jones) Two Black Children.jpg|שני ילדים "שחורים", 1830

File:Mademoiselle Taglioni (In the Ballet of La Gitana).jpg|מארי טליוני, 1840


## קישורים חיצוניים

* 
## הערות שוליים

קטגוריה:ציירות בריטיות
קטגוריה:ציירים בריטים
קטגוריה:נשים אנגליות
קטגוריה:ילידות 1813
קטגוריה:בריטים שנולדו ב-1813
קטגוריה:נפטרות ב-1842
קטגוריה:בריטים שנפטרו ב-1842
מי תאהב

"**מי תאהב**" הוא שיר שהוקלט על ידי הזמרת הישראלית שרית חדד. השיר יצא לאור ב-28 בנובמבר 2021, על ידי חברת התקליטים שרית חדד הפקות, כסינגל שלא מתוך אלבום. את השיר כתבו תמר יהלומי ויונתן קלימי, שגם הפיקו אותו. "מי תאהב" הוא מעין בלדה מזרחית העוסקת במערכת יחסים שהתפרקה.

השיר הגיע למקום השישי במדיה פורסט.

## רקע וכתיבה
השיר נכתב על ידי תמר יהלומי ויונתן קלימי והופק על ידי אותם השניים גם כן. בסרוגים פרסמו כתבה אודות "מי תאהב" וציינו שהוא "מרגש". בישראל היום כתבו שהשיר "ממשיך לעסוק בענייני הלב", תוך שכינו אותו כ"בלדה חורפית". ב-*Ice* פורסם ששירה של חדד היה הדבר השלישי המחופש ביותר בגוגל ישראל ביממה בה יצא.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50,000 השמעות.

## וידאו קליפ
הווידאו קליפ הרשמי של השיר פורסם ב-28 בנובמבר 2021, ביום יציאתו של "מי תאהב" כסינגל. מבקרי מוזיקה שונים ציינו כי הקליפ של "מי תאהב" הוא העתק מדויק של "Easy on Me" של הזמרת-יוצרת הבריטית אדל. במאקו פרסמו כתבה הכוללת בתוכה פריימים שונים מתוך הקליפים שהושוו אחד לשני, בשל דמיונם הרב.

נכון לאפריל 2022, מונה הצפיות של הקליפ עומד על למעלה מ-2.5 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי יונתן קלימי
קטגוריה:שירים שנכתבו על ידי תמר יהלומי
קטגוריה:שירים שהולחנו על ידי יונתן קלימי
קטגוריה:שירים שהולחנו על ידי תמר יהלומי
קטגוריה:שירים שהופקו על ידי יונתן קלימי
קטגוריה:שירים שהופקו על ידי תמר יהלומי
קטגוריה:שירים על כאב לב
Commvault

**קומוולט** (באנגלית: **Commvault**) היא חברת אבטחת מידע אמריקאית, העוסקת בפיתוח תוכנה לגיבוי, שחזור ושכפול נתונים ומספקת פתרונות להתאוששות מאסון.

מטה החברה ממוקם בניו ג'רזי, ארצות הברית והיא מעסיקה כ-2,500 עובדים.

לקומוולט שיתוף פעולה עסקי עם חברות שונות במשק וביניהן: סיסקו, מיקרוסופט, גוגל, היולט פקארד ו-IBM.

## היסטוריה
חברת קומוולט הוקמה בשנת 1988, כקבוצת פיתוח במעבדות בל במטרה לנהל נתונים, לגבות נתונים ולשחזר אותם.

בשנת 1996, הפכה לחברה עצמאית.

בחודש מרץ 1988, מינתה החברה את בוב האמר (Bob Hammer) למנכ"ל החברה.

בשנת 2000, שחררה אל השוק מספר מוצרים לניהול שרתי אחסון על הרשת.

בשנת 2006, החלה להיסחר בבורסה לניירות ערך, נאסד"ק, תחת השם CLVT.

בשנת 2008, שחררה אל השוק שירות לניהול אחסון בצורה מרוחקת.

בשנת 2013, העבירה את המטה שלה אל העיר טינטון פולס (Tinton Falls) במתחם ששויו 146 מיליון דולר.

בשנת 2019, מינתה החברה את סנג'אי מירצ'נדאני (Sanjay Mirchandani) למנכ"ל החברה.

## מוצרים
לחברת קומוולט מספר מוצרים עיקריים:

* **Backup & Recovery** - ניהול נתונים, גיבויים וביצוע שחזורים.
* **Disaster Recovery** - ניהול תהליכי המשכיות עסקית, שכפול נתונים וביצוע שחזור על פי סביבות.
* **HyperScale X** - הגנה על נתונים ומערכות קבצים.
* **Metallic** - שירות גיבוי ושחזור לשירותי תוכנה כשירות (SaaS).

## קישורים חיצוניים

* 
* 

* פרופיל מניית Comvault, באתר investing.com

## הערות שוליים

קטגוריה:חברות תוכנה אמריקאיות
קטגוריה:חברות הנסחרות בנאסד"ק
אנה קאת'קארט

**אנה קאת'קארט** (באנגלית: **Anna Cathcart**; נולדה ב-16 ביוני 2003) היא שחקנית קנדית.

## ביוגרפיה
קאת'קארט נולדה ב-16 ביוני 2003 וגדלה בוונקובר, קנדה. היא מגדירה את עצמה כ"חצי סינית חצי אירית". יש לה אחות, הגדולה ממנה בחמש שנים.

היא סיימה את לימודיה בבית הספר התיכון ע"ש סר וינסטון צ'רצ'יל (אנ') בוונקובר בשנת 2021. היא תיארה את חווית בית הספר שלה כ"כמו שיש שתי עבודות במשרה מלאה בבת אחת". החל משנת 2023, קאת'קארט לומדת באוניברסיטת קולומביה הבריטית, בחוג לסוציולוגיה עם התמחות בכתיבה יוצרת.

## קריירה
היא החלה לשחק בפרסומות בגיל שבע. בגיל 11 היא התחילה לשחק בסדרת הטלוויזיה הקנדית "Odd Squad" (הבולשת) את הסוכנת אולימפיה לצד אייזק קרגטן ששיחק את הסוכן אוטיס. באותה שנה היא שיחקה גם בסרט "Odd Squad: The Movie" (הבולשת: הסרט), אשר מבוסס על הסדרה. על תפקידה בסרט קיבלה את פרס טלוויזיה קנדית.

בשנת 2017 השתתפה בסרט "היורשים 2" של ערוץ דיסני, בו גילמה את דיזי טרמיין, בתה של דריזלה טרמיין, אחותה החורגת של סינדרלה, ונכדתה של ליידי טרמיין. היא חזרה לגלם את הדמות גם בסרט השלישי בסדרה "היורשים 3" בשנת 2019, ובספיישל "היורשים: החתונה המלכותית" בשנת 2021.

בשנת 2018 קאת'קארט הופיעה בסרט "לכל הנערים שאהבתי" שהוקרן בנטפליקס. בשנת 2020 היא השתתפה בסרט ההמשך "לכל הנערים: נ.ב. אני עדיין אוהבת אותך", ובשנת 2021 השתתפה בסרט השלישי בסדרה "לכל הנערים: לעולם ועד".

בשנת 2021 קאת'קארט השתתפה בסרט "ספין" ובשנת 2023 שיחקה בתפקידראשי בסדרת הספין-אוף "באהבה, קיטי".

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה קנדיות
קטגוריה:שחקניות ילדות קנדיות
קטגוריה:ערוץ דיסני: שחקנים ומנחים
קטגוריה:אישים ממוצא אירי
קטגוריה:קנדיות שנולדו ב-2003
סרגיי ריאבקוב

**סרגיי אלכסייביץ' ריאבקוב** או **רייבקוב** (ברוסית: **Серге́й Алексе́евич Рябко́в**; נולד ב-8 ביולי 1960, לנינגרד) הוא דיפלומט רוסי, המכהן כסגן שר החוץ של רוסיה מאז 15 באוגוסט 2008.
## ביוגרפיה
הוא בוגר המכון הממלכתי המוסקבאי ליחסים בינלאומיים של משרד החוץ של ברית המועצות משנת 1982. דובר אנגלית ודנית שוטפת. מאז 1982 הוא משרת בשירות החוץ הדיפלומטי של רוסיה. עבד בתפקידים דיפלומטיים שונים במשרד החוץ.

מ-1995 עד 1999, הוא היה ראש מדור OSCE של המחלקה לשיתוף פעולה אירופי של משרד החוץ הרוסי. מ-2002 עד 2005, הוא שירת בוושינגטון די. סי. כיועץ בשגרירות הפדרציה הרוסית בארצות הברית. מ-2005 עד 2008 שימש כמנהל המחלקה לשיתוף פעולה אירופי של משרד החוץ הרוסי.

מאז 15 באוגוסט 2008 מכהן בתפקיד סגן שר החוץ של הפדרציה הרוסית. במסגרת תפקידו מפקח על נושאי היחסים הדו-צדדיים עם מדינות אמריקה, אי-הפצה ופיקוח על נשק, תוכנית הגרעין האיראנית והשתתפות הפדרציה הרוסית באיחוד BRICS.
## חיים אישיים
הוא נשוי ואב לשניים.

## קישורים חיצוניים

* ביוגרפיה באתר משרד החוץ הרוסי
## הערות שוליים

קטגוריה:שגרירים בארצות הברית
קטגוריה:פוליטיקאים רוסים
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:דיפלומטים רוסים
קטגוריה:בוגרי המכון הממלכתי ליחסים בין-לאומיים של מוסקבה
קטגוריה:סנקט פטרבורג: אישים
קטגוריה:שגרירי רוסיה
קטגוריה:סגני שר החוץ הרוסי
קטגוריה:מעוטרי עיטור הידידות (רוסיה)
קטגוריה:סובייטים שנולדו ב-1960
קטגוריה:רוסים שנולדו ב-1960
פדריקו בורדיסו

**פדריקו בורדיסו** (באיטלקית: **Federico Burdisso**; נולד ב-20 בספטמבר 2001, פביה) הוא שחיין איטלקי זכה בשתי מדליות ארד אולימפיות (טוקיו 2020) במשחה ל-200 מטר פרפר ובמשחה שליחים 4x100 מטר מעורב. 

## ביוגרפיה
פדריקו בורדיסו נולד וגדל בפביה, איטליה.

### 2017
באליפות אירופה לנוער שנערכה במכון וינגייט נתניה הוא זכה במדליית זהב במשחה שליחים 4x100 מעורב ובמדליית כסף במשחה ל-200 מטר פרפר. באליפות העולם לנוער שנערכה באינדיאנפוליס באותה שנה הוא זכה במדליית ארד במשחה שליחים 4x100 מטר מעורב.

### 2018
באליפות אירופה לנוער שנערכה בהלסינקי זכה ב-4 מדליות, 2 כסף ו-2 ארד. מדליות כסף במשחה ל-200 מטר פרפר ובמשחה שליחים 4x100 מטר חופשי ומדליות ארד במשחה ל-200 מטר פרפר במשחה שליחים 4x100 מטר מעורב. באליפות אירופה שנערכה בגלאזגו הוא זכה במדליית ארד במשחה ל-200 מטר פרפר בתוצאה של 1:55.97 דקות, אחרי כרישטוף מילאק (1:52.79 דקות) ותמאש קנדרשי  (1:54.36 דקות), שניהם מהונגריה.

### 2019
באליפות העולם לנוער שנערכה בבודפשט זכה ב-3 מדליות, 1 כסף ו-2 ארד. מדליית כסף במשחה ל-100 מטר פרפר, אחרי אנדריי מינקוב מרוסיה ומדליות ארד במשחה ל-200 מטר פרפר, אחרי לוקה אורלנדו מארצות הברית. ובמשחה שליחים 4x100 חופשי.

### 2020
באולימפיאדת טוקיו 2020 הוא זכה במדליית ארד במשחה ל-200 מטר פרפר בתוצאה של 1:54.45 דקות, אחרי כרישטוף מילאק שקבע שיא אולימפי חדש של 1:51.25 דקות וטומורו הונדה מיפן (1:53.73 דקות).

### 2021
באליפות אירופה שנערכה בבודפשט זכה בורדיסו בשתי מדליות, כסף וארד. מדליית כסף במשחה ל-200 מטר פרפר בתוצאה של 1:54.28 דקות, אחרי כרישטוף מילאק (1:51.10 דקות) ולפני תמאש קנדרשי (1:54.43 דקות) מדליית ארד במשחה שליחים 4x100 מעורב בתוצאה של 3:29.93 דקות, אחרי הממלכה המאוחדת (3:28.59 דקות) ורוסיה (3:29.50 דקות).

## ראו גם

## קישורים חיצוניים
* , באתר איגוד השחייה של איטליה

קטגוריה:שחיינים איטלקים
קטגוריה:שחייני פרפר
קטגוריה:שחייני מעורב אישי
קטגוריה:שחיינים איטלקים באולימפיאדת טוקיו (2020)
קטגוריה:איטלקים שנולדו ב-2001
כלואים (סדרת טלוויזיה)

**כלואים** / **מאסר** (באנגלית: **Time**) היא סדרת דרמה בת שתי עונות שבכל אחת מהן שלושה חלקים, שכתב ג'ימי מקגוורן וביים לואיס ארנולד. בסדרה מככבים שון בין וסטיבן גראהם. שידור הבכורה של העונה הראשונה היה ב-6 ביוני 2021 בערוץ BBC One, ושל העונה השנייה ב-29 באוקטובר 2023.

בעברית קיבלה הסדרה שני שמות שונים ב-yes היא נקראת "מאסר", ואילו ב-HOT היא נקראת "כלואים".

## תקציר עלילה
מארק קובדן נכלא בפעם הראשונה, הוא אכול רגשות אשמה על הפשע שביצע, ומתקשה להתרגל לחיים בבית הסוהר. הוא פוגש את אריק מקנאלי, סוהר הגון שמנסה בכל כוחו להגן על האסירים שבהשגחתו. אבל כשאסירים מסוכנים מזהים את חולשותיו, אריק נאלץ לבחור בין עמידה על עקרונותיו לבין הגנה על בני משפחתו.

## צוות השחקנים
* שון בין – מארק קובדן
* סטיבן גראהם – אריק מקנלי
* ג'יימס נלסון-ג'ויס – ג'ונו
* נביל אלואהבי – פאטרסון
* נטלי גאווין – ג'רדין
* האנה וולטרס – סוניה מקנלי
* נדין מרשל – אליסיה קובדן
* ג'ק מקמולן – דניאל
* סו ג'ונסטון – ג'ון קובדן
* דייוויד קלדר – ג'ון קובדן
* ג'ונתן הרדן – ברנדן מרפי
* שיבון פינרן – מארי-לואיס
* קאדיף קירוואן – פיט
* אניירין ברנרד – ברנרד
* טרנס מיינארד – קאוואנה / "קאב"
* קווין הארווי – פול מקאדמס
* קאל מק'אנינץ' – גלבריית'
* בריאן מקארדי – ג'קסון ג'ונס
* מייקל סוקה – קני מדוז
* בובי סקופילד – באז

## פרקים

## הפקה
הסצנות באגפים ובתאי הכלא צולמו בכלא שרוסברי, שיצא משימוש ב-2013. רוב אתרי הצילומים היו בעיר ליברפול. הצילומים בליברפול כללו את שאר חלקי בית הסוהר בשילוב עם אולמות משפט, תחנות משטרה, ומבני חינוך. צילומי חוץ נערכו בין השאר בגשר Silver Jubilee בווידנס וב-Southport Pier.

## קישורים חיצוניים

* 
* 
* 

## הערות שוליים

קטגוריה:סדרות טלוויזיה בריטיות שעלו לשידור בשנות ה-2020
קטגוריה:מיני-סדרות טלוויזיה
רוברט ואלאס

**רוברט ואלאס** (באנגלית:**Robert Wallace**; 25 ביוני 1853-17 בינואר 1939) היה מדען בתחום החקלאות, פרופסור באוניברסיטת אדינבורו וכתב מאמרים רבים לבריטניקה.

## ביוגרפיה
רוברט ואלאס נולד באחוזה משפחתית בסקוטלנד. לאחר סיום לימודי בית ספר הוא החל ללמוד באוניברסיטת אדינבורו וסיים אותה בסביבות 1872. לאחר מכך הוא טיפל בחוות משפחתית.

בשנים 1882–1885 ואלאס לימד בקולג' מלכותי לחקלאות וקודם לדרגת פרופסור לחקלאות. בשנת 1885 הוא התחיל ללמד באוניברסיטת אדינבורו. באוניברסיטת הוא פעל להסדרת הענקת התוארם בחקלאות. הוא היה ראש קתדרה לחקלאות וכלכלה עד לשנת 1922. במקביל לעבודתו באוניברסיטה ואלאס פעל להקמת מוסדות חינוך נוספות בתחום החקלאות ברחבי סקוטלנד.

רוברט ואלאס סייר באיטליה, הודו וארצות נוספות. בעקבות סיוריו בהוקו הוא כתב ספר על שיפורים בגידול מקנה. בנוסף לכך הוא ערך סיורים בארצות הברית, מצרים ודרום אפריקה. רוברט ואלאס התכתב רבות עם אלינור אן אורמרוד ובשנת 1904 היא עורך של ספר ביוגרפי שלה.

## ספרים של ואלאס
**India in 1887*  (1888)
**Farm Live Stock in Great Britain*  (1889)
**Farming Industries of the Cape Colony*  (1896)
**The rural economy and agriculture of Australia and New Zealand*  (1904)
**Argentine Shows and Livestock*  (1904)

## קישורים חיצוניים

* קורות חיים
* 

קטגוריה:מדענים בריטים
קטגוריה:בוגרי אוניברסיטת אדינבורו
קטגוריה:סגל אוניברסיטת אדינבורו
קטגוריה:בריטים שנולדו ב-1853
קטגוריה:בריטים שנפטרו ב-1939
Lonely Tears in Chinatown

**Lonely Tears in Chinatown** הוא הסינגל השמיני של הצמד הגרמני מודרן טוקינג, שיצא כחלק מאלבום האולפן הרביעי שלו, *[[In the Middle of Nowhere]]*. השיר יצא לאור בשנת 1987 כסינגל רשמי מתוך האלבום בספרד בלבד. הוא זכה להצלחה במצעד הסינגלים הספרדי והגיע למקום התשיעי בשיאו.

## רשימת השמעה
* ***'

# "Lonely Tears in Chinatown" – 3:49
#  – 4:11
* ***'

#  – 3:49
# " – 4:11

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 1986
קטגוריה:סינגלים מ-1987
קטגוריה:שירי מודרן טוקינג
קטגוריה:שירים באנגלית
קטגוריה:שירים שנכתבו על ידי דיטר בוהלן
קטגוריה:שירים שהופקו על ידי דיטר בוהלן
קטגוריה:שירים על בדידות
קטגוריה:שירים על בכי
קטגוריה:שירי סינת'-פופ
קטגוריה:סינגלים בהוצאת הנסה רקורדס
Jet Airliner

"**Jet Airliner**" הוא הסינגל התשיעי של הצמד הגרמני מודרן טוקינג, שיצא כחלק מאלבום האולפן החמישי שלו, *[[Romantic Warriors]]*. השיר יצא לאור ב-18 במאי 1987 על ידי חברות התקליטים אריולה רקורדס וברטלסמן מיוזיק גרופ כסינגל המוביל מתוך האלבום. "Jet Airliner" הגיע למקום השלישי בספרד.

## רשימת השמעה
* ***'

# "Jet Airliner" – 4:16
#  – 3:50
* ***'

#  – 5:33
# " – 3:50
#"Jet Airliner" – 4:16

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מודרן טוקינג
קטגוריה:שירים באנגלית
קטגוריה:שירים שנכתבו על ידי דיטר בוהלן
קטגוריה:שירים שהופקו על ידי דיטר בוהלן
קטגוריה:שירים על תעופה
קטגוריה:שירי סינת'-פופ
קטגוריה:סינגלים בהוצאת אריולה רקורדס
קפה אלהמברה

"**קפה אלהמברה**" הוא שיר שהוקלט על ידי הזמרת הישראלית מרגלית צנעני, מתוך אלבום האולפן התשיעי שלה, חופשי (1997). השיר יצא לאור בינואר 1997, על ידי חברות התקליטים מגנט הפקות והד ארצי, כסינגל השלישי מתוך האלבום, בסמוך ליציאת הסינגל "ציפיות".

השיר הגיע למקום התשיעי ברשת ג' ולמקום ה-36 במצעד השנתי של התחנה.

## רקע וכתיבה
השיר נכתב על ידי רחל שפירא, הולחן על ידי מרגלית צנעני והופק על ידי ירוסלב יעקובוביץ'. בדצמבר 2018 פורסם בעמוד הפייסבוק של כאן גימל הופעה של צנעני עם השיר, שהתקיימה בעבר והוצגה לראשונה באינטרנט, לכבוד יום הולדתה ה-70. השיר הופץ כסינגל רשמי מתוך חופשי, על מנת לעזור בקידום המסחרי שלו.

ב-2 ביוני 1997 ביצעה מרגלית צנעני את "קפה אלהמברה"; אותה ההופעה הועלתה ליוטיוב כמה עשורים לאחר מכן.

## וידאו קליפ
"קפה אלהמברה" לא הועלה באופן רשמי לערוץ היוטיוב שלה מרגלית צנעני, אך בשנת 2015 הועלה אודיו לא רשמי שלו ליוטיוב.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:סינגלים בהוצאת הד ארצי
קטגוריה:שירי מרגלית צנעני
קטגוריה:שירים בעברית
קטגוריה:שירים על מקומות
קטגוריה:שירים שהולחנו על ידי מרגלית צנעני
קטגוריה:שירים שהופקו על ידי ירוסלב יעקובוביץ'
קטגוריה:שירים שנכתבו על ידי רחל שפירא
אברהם סולומון

**אברהם סולומון** (באנגלית: **Abraham Solomon**; 7 במאי 1823 – 19 בדצמבר 1862) היה צייר יהודי-בריטי.

## ביוגרפיה
נולד כבנו השני של מייקל (מאייר) סולומון, יצרן כובעים ואשתו קתרין, בבישופגייט במזרח לונדון. אביו היה מהיהודים החשובים בלונדון. שניים נוספים מבני המשפחה הפכו לאמנים. האח צעיר ביותר, סיימון סולומון, זכה להערכה רבה כמקורב של האחווה פרה-רפאליטים והציג באקדמיה המלכותית מ-1858 עד 1872; רישומי העפרון המאוחרים שלו עדיין פופולריים. השנייה הייתה אחותו רבקה סולומון, ציירת מוערכת אותה הוא לימד לצייר.

בגיל שלוש עשרה הפך אברהם לתלמיד בבית הספר לאמנות של סאס בבלומסברי, ובשנת 1838 זכה במדליית הכסף באגודה לאמנויות עבור ציור מפסל. בשנת 1839 הוא נרשם כסטודנט של האקדמיה המלכותית, וקיבל באותה שנה מדליית כסף על ציור של עתיקות, ובשנת 1843 מדליה נוספת על ציור מהחיים.

סולומון נפטר בצרפת, ממחלת לב, ב-19 בדצמבר 1862, באותו יום בו נבחר לעמית באקדמיה המלכותית. הוא התחתן ב-10 במאי 1860 עם אלה, אחותו של ד"ר ארנסט הארט.

## יצירה
עבודתו הראשונה שהוצגה, "רב מסביר את כתבי הקודש", הופיעה באגודת האמנים הבריטים ב-1840, ובשנה שלאחר מכן שלח לאקדמיה המלכותית את "סבתא שלי" וסצנה מתוך "המשרתת היפה מפרת' של סר וולטר סקוט". אחריהם (באקדמיה) הגיעה דיוקן של הכומר מוויקפילד ב-1842, וכך בהמשך הציג באקדמיה בקביעות.

ב-1852 הציג באקדמיה סצנה מתוך "טרטיף" של מולייר ובשנת 1853 את הציור "ברונטה ופיליס". 

בשנת 1854, הוא שלח לאקדמיה את הציור "מחלקה ראשונה: הפגישה", "מחלקה השנייה: הפרידה".

שני הציורים נחרטו על ידי ויליאם הנרי סימונס ב-1857, והוכיחו על התקדמות רבה ביצירתו של סולומון. 

הם מראים את מקוריות התפיסה ועיצוב של האמן, שלא ניכרת בעבודותיו המוקדמות יותר.

## גלריה

File:Departure of the Diligence Biarritz by Abraham Solomon.JPG

File:AbrahamSolomon-FirstClass-TheMeeting-RevisedVersion.jpg

File:Not Guilty by Abraham Solomon, 1854, Getty Center.JPG

File:The Unwilling Patient by Abraham Solomon.jpg

File:The Bride by Abraham Solomon.jpg
File:Doubtful Fortune by Abraham Solomon.jpg
File:Abraham Solomon 029 (38636754626).jpg

## קישורים חיצוניים

* 
## הערות שוליים

קטגוריה:ציירים בריטים
קטגוריה:ציירים יהודים
קטגוריה:בריטים שנולדו ב-1823
קטגוריה:בריטים שנפטרו ב-1862